  Туспуктэм: Григорий Фомин Наталия Сильвестрова 0+ Удмуртиын «Пельняньлэн дунневыл нуналэз» фестиваль (0+) улсын видеороликъёсъя «Кибашлы усточиос» вожвылъяськон (0+) нырысьсэ ортчоз. Ужрадэ элькунысьтымы но мукет улосвылъёсысь чеберлыко калык киужъёсын вырисьёс, кибашлыос, озьы ик творческой коллективъёс, муниципал кылдытэтъёслэн, лулчеберет юртъёслэн, дышетсконниослэн командаоссы пыриськыны быгато. Со сярысь элькун тӧролэн но кивалтэтлэн пресс-службазы ивортӥз. Вожвылъяськонлэн валтӥсь ужпумез – шаермылн но кунмылэн лулучеберт дунлыкъёсынызы тунсыкъяькон мылкыдэз ӝутон, киын лэсьтэм ужлэсь дунлыксэ улӟытон, выль ӧнрчиоосты кыскон, улосвыл кусыпъёсты юнматон. Вожвылъяськонэ пыриськон понна арбериез кылдытонэз видео снимать кароно но сое «ВКонтакте» мерлыко вотэсысь бамады поттоно, одно ик #ИскусныеУмельцы #Пельменьфест хештегъёс пуктоно. Конкурс мынон нуналъёсы, 15-тӥ толшорысен 10-тӥ тулыспалозь, вотэсысь аккаунтты усьтэмын луыны кулэ. Пӧртэм арбериосын кӧня ке видео поттыны яра. Фестивальлэн сайтаз гожтӥськоно но куриськонэз info@pelmenfest.ru электрон почтае 5-тӥ тулыспалозь келяно. Вормисьёсты 10-тӥ тулыспалэ, «Пельняньлэн дунневыл нуналэз» фестивальлэн валтӥсь нуналаз, данъялозы. Вожвылъяськонлэн куронъёсыныз чӧлсконпусъя, озьы ик 8 (3412) 63-10-36 телефон номеръя жингыртыса тодматскыны луоз. Тодэ вайытом, туэ фестиваль 5-10 тулыспалэ ортчоз. Со улсын семьяослы «Мынам семьяе – мынам узырлыке» фотоконкурс (0+) мынэ ни, 10-тӥ тулыспалэ PelmenRun тол бызьылон (0+) но тол чорыганъя «Шудо визнан» чемпионат радъяськозы. Тегъёс: кибашлыос вожвылъяськон Пельняньлэндунневылнуналэз Удмуртия  